
REZUMAT 

Obiectiv: Evaluarea impactului aeroionizării (NaCl) forţate a aerului din încăpere, ca terapie 
adjuvantă în bronşita cronică şi astm, folosindu-se un aparat de producţie autohtonă. 

Protocol: Studiu placebo controlat cu durata de 12 luni. Localizare: bolnavi din evidenţa 
ambulatoriului clinicii de pneumologie şi de la un cabinet de medicină de familie. 

Participanţi: 30 de bolnavi (9 F şi 21 M) suferind de bronşită cronică simplă (11) şi astm 
bronşic (19) asociat cu rinită alergică. Bolnavii au fost repartizaţi în 2 loturi, lotul I (studiu), care a 
inclus 17 pacienţi şi lotul II (placebo), care a cuprins ceilalţi 13 pacienţi cu distribuţie pe vârstă, 
profil patologic şi tratament standard comparabile. 

Variabile măsurate: Parametrii spirometrici bazali (VEMS, CVF), numărul de recurenţe, 
necesitatea medicaţiei simptomatice, indici de calitate a vieţii. 

Rezultate: La lotul de control s-a observat o minimă ameliorare a VEMS (creşteri cu 11%), 
ameliorarea scorurilor clinice (diminuarea tusei, cantităţii de spută, congestiei nazale, pruritului 
ocular etc). Efectul acestor modificări s-a reflectat în îmbunătăţirea calităţii vieţii, reducerea 
internărilor şi diminuarea apelului la medicaţie simptomatică. 

Concluzii: Ca tratament adjuvant, aeroionizarea forţată a aerului, deşi nu îmbunătăţeşte 
semnificativ funcţia pulmonară, ameliorează totuşi calitatea vieţii bolnavilor şi diminua rata 
internărilor anuale. De remarcat facilitatea metodei: fără riscuri, ieftină şi adaptată la spaţiul de 
locuit. 

INTRODUCERE 

Creşterea morbidităţii persoanelor care suferă de o boală inflamatorie a plămânului, precum 

astmul sau bronşita, este asociată cu creşterea poluării particulate. Una din ipoteze, presupune că 

particulele aeropurtate inhalate pot amplifica inflamaţia tractului respirator prezentă în aceste boli, 

înrăutăţind simptomatologia. Dar penetrabilitatea unui agent inhalat depinde de tipul de specificaţie 

(aerosol, pulbere uscată), caracteristicile agentului (concentraţie/tonicitate, diametru aerodinamic), 

condiţiile de aerosolizare (nebulizator ultrasonic, sau cu IPP etc), precum şi de gradul obstrucţiei 

bronşice prezente în momentul inhalării aerosolului (BARRY P, FOUROUX B - 2000). Plecându-se 

de la aceste considerente, în valorificarea căii aeriene au făcut carieră diverse dispozitive (MDI, 

diskhalere, turbohalere) şi substanţe (bronhodilatatoare şi antiinflamatorii, culminând cu 

corticoizii) (BOE J, DENNIS J - 2000). Dar preţul ridicat al acestor medicamente şi 

manevrabilitatea dispozitivelor de inhalare, a repus în discuţie şi alternative adjuvante prin care 

agenţi fiziologici (soluţii normotonice de NaCl), sau farmacologici (sulfat de magneziu, manitol, 

furosemid) ieftini şi administraţi prin metode simple (speleoterapia, inhalarea din nebulizatoare, cu 

sau fără mască, simple vaporizatoare, etc), vizează aceleaşi obiective: diminuarea inflamaţiei, a 

hiperreactivităţii bronşice, revigorarea clearanceului muco-ciliar etc. (KUGELMAN A, DURÂND M 

- 1997). Pornind de la beneficiile incontestabile ale speleoterapiei (utilizarea minelor de sare în 

tratamentul sindroamele obstructive bronşice), s-a căutat crearea unor microclimate care să 

„simuleze" condiţiile din mină. Studiul nostru se înscrie în această ultimă categorie, unde sarea din 

mină este plasată într-un aparat care o vehiculează în mediul ambiental. 

MATERIAL ŞI METODĂ 

Obiectivul studiului a fost evaluarea impactului aeroionizării forţate a aerului din încăpere, 
folosindu-se un aparat de producţie autohtonă: Salin . 

Principiul de funcţionare al aparatului constă în trecerea forţată a aerului printre plăci cu 
depunere microcristalină de sare, ceea ce conduce la modificări în compoziţia şi calitatea aerului 
datorită fenomenului de sublimare a sării. 

Participanţi: 30 de bolnavi (9 F şi 21 M) suferind de bronşită cronică simplă (11) şi astm 
bronşic (19) asociat cu rinită alergică. Bolnavii au fost repartizaţi în 2 loturi, lotul I (studiu), care a 
inclus 17 pacienţi şi lotul II (de control, placebo), care a cuprins 13 pacienţi cu distribuţie pe vârstă 
şi profil patologic comparabil (tabelul I). La lotul I, aeroionizarea a fost asociată tratamentului 
standard şi s-a realizat în camera de zi sau dormitor, iar la lotul II, aparatul a funcţionat fără 
introducerea plăcilor de sare, bolnavii rămânând numai cu tratament convenţional (studiu placebo 
controlat). 

Au fost incluşi numai bolnavi aflaţi în stadiul II şi III de astm. Am procedat la o astfel de 
selectare cu scopul de a limita cât mai mult erorile care pot fi induse de caracterul intens fluctuant al 
formelor intermitente sau uşoare (stadiu I), cât şi de subaprecierile datorate fenomenului de toleranţă 
clinică mai frecvent în stadiile IV- V. Din aceleaşi motive s-au selectat numai bolnavii aflaţi în stadiul 
II de bronşită (conform clasificării Internaţionale de la Stocholm-1999), adică bronşita cronică 
simplă, cu funcţie pulmonară moderat alterată (VEMS > 50%), fără comorbiditate, malnutriţie, sau uz 
cronic de steroizi, fără colonizare bronşică cu germeni intens patogeni (enterobacteriacee, Ps 
aeruginosa) şi frecvente exacerbări (tabelul I). 

Tabelul I - Structura loturilor de studiu 



Loturile de bolnavi 


Lotul I (stadiu): 1 7 


Lotul II (placebo): 13 


Număr pacienţi 


AB: 10 


Bronşită: 7 


AB:9 


Bronşită: 4 


Vârstă (ani) 


34 ± 7,7 


46 ± 9,2 


36 ± 11,8 


43 ±8,3 


Sex M 
F 


7 
4 


6 

1 


6 

3 


3 
1 


Durata bolii 


5-25 


6-14 


3-22 


8-11 


Stadiu /severitatea 


7 st II, 
3 st. III 

(clasificarea GINÂ) 


Bronşită 
cronică simplă* 


7 st. II, 

2 st. III 

(clasificarea GINÂ) 


Bronşită cronică 
simplă * 



* Stadiul II din clasificarea Internaţională a Bronşitelor (STOCKHOLM, 1999) 

Localizare: bolnavii au provenit din evidenţa ambulatoriului clinicii de pneumologie şi de la 
un cabinet de medicină de familie. 

Protocol de studiu: diagnosticul şi monitorizarea au fost efectuate de către un medic 
pneumolog. Urmărirea de rutină s-a efectuat la fiecare 2 luni (cu excepţia spirometriei care s-a 
efectuat la start, la 6 şi la 12 luni), cât şi ori de câte ori acest lucru era solicitat de pacienţi sau de 
medicul generalist. Durata totală studiului a fost de 12 luni. 

Aparatul a fost amplasat lângă patul bolnavului, la o distanţă nu mai mare de 1 m, cu 
fereastra de exhalare orientată spre capul bolnavului. Durata de funcţionare a fost de minimum 8-10 

ore/zi, la treapta ultimă (12) sau penultimă (9) de intensitate, cel puţin pe durata nopţii; camera a 

fost menţinută cât mai închisă (uşi, ferestre); toate acestea având scopul de a creşte cât mai mult 

concentraţia aerosolilor de Na. La fiecare 3-4 luni, s-a schimbat setul de plăcuţe din interiorul 

aparatului (inclusiv placebo) . 

Durata de observaţie lungă de 12 luni ne-a permis să apreciem cât mai corect recidivele, 
deoarece ambele boli, dar mai ales astmul este cunoscut ca având o evoluţie fluctuantă importantă, 
modulată de variaţi factori: expunerea la antigene, sezonul, poluarea atmosferică, statusul vaccinai etc. 

Variabile măsurate: parametrii spirometrici bazali (VEMS, CVF), PEF, numărul de 
recurenţe, necesitatea medicaţiei simptomatice, indici de calitate a vieţii. 

S-a aplicat un chestionar de evaluare a scorului clinic, - obstrucţia bronşică, semnele de 
rinită, - modificat după Elisabeth JUNIPER (JUNIPER E, O'BYRNE P et al, 1999 şi 2000). 
(tabelul II). 

Tabelul II. 



(a) Frecvenţa trezirilor nocturne ( T ) 


(b) Intensitatea simptomelor matinale ( M ) 




- absente 


- niciodată 


1 - foarte uşoare 


1 - maxim 1-2 ori pe lună 


2 - uşoare 


2 - maxim odată pe săptămână 


3 - moderate 


3 - de câteva ori pe săptămână 


4 - destul de severe 


4 - continue 


5 - severe 




6 - foarte severe 


(c) Limitarea efortului fizic (E) 


(d) Intensitatea şi durata dispneei ( D ) 


- absentă 


- absentă 


1 - foarte uşoară 


1 - foarte mică 


2 - uşoară 


2 - mică 


3 - moderată 


3 - moderată 


4 - foarte limitată 


4 - destul de mare 


5 - extrem de limitată 


5 - mare 


6 - limitată total 


6 - foarte mare 


(e) Durata wheezing-ului ( W ) 


(f) Necesarul de p 2 . agonişti (nr. pufuri/zi) ( B2 ) 


- absentă 


- absent 


1 - aproape absentă 


1 - pufuri/zi =1-2 


2 - perioadă scurtă de timp 


2 - pufuri/zi = 3-4 


3 - perioadă moderată de timp 


3 - pufuri/zi)= 5-8 


4-o mulţime de timp 


4 -pufuri/zi = 9-12 


5 - majoritatea timpului 


5 - pufuri/zi = 13-16 


6 - tot timpul 


6 - pufuri/zi > 1 6 


(g) Producţia de spută (S) 


(h) Rinită alergică sau cu componentă alergică ( R) 


absentă 


absente 


1 . prezentă intermitent 


1 Nas înfundat intermitent 


2. prezentă permanent: < 30 ml/zi 


2 Nas înfundat permanent 


3. prezentă permanent: 30 - 50 ml/zi 


3 Rinoree apoasă ± strănut ± lăcrimare, interminent 


4. prezentă permanent: > 50 ml/zi 


4 Rinoree apoasă ± strănut ± lăcrimare, quasipermanent 


5. caracter franc purulent 


5 Dispariţia mirosului + cel puţin 2 elemente de la 1 la 4 


(i) Scorul Pef-ului 


(j) Scorul VEMS 


> 95% din cel prezis 


> 95 % din cel prezis 


1 - 95-90% 


1 - 95-90% 


2 - 89-90% 


2 - 89-90% 


3 - 79-70% 


3 - 79 -70% 


4 - 69-60% 


4 - 69-60% 


5 - 59-50% 


5 - 59-50% 


6 < 50% din cel prezis. 


6 - < 50% din cel prezis 



Pentru stabilirea scorurilor şi clasarea în diferite stadii, în prima lună a studiului s-au urmărit 
exclusiv parametrii clinici, iar în ultima săptămână a primei luni s-a întrerupt tratamentul specific 

antiastmatic/bronşitic, monitorizarea clinică fiind dublată şi de cea funcţională, prin asocierea PEF- 

metriei (valoarea PEF a fost raportată procentual la valoarea ideală). 

Aceste variabile au fost analizate la start, iar monitorizarea clinico-funcţională la fiecare 2 
luni, a vizat evaluarea scorurilor clinice, necesitatea de pVagonişti, funcţia pulmonară (PEF ± 
VEMS), recidivele anuale. 

Bolnavii au primit tratamentul de fond standard, corespunzător treptei de severitate (în astm), 
cât şi cel convenţional al bronşitei cronice, inclusiv vaccinările (antigripală şi antipneumococică). 

REZULTATE 

Procedura este bine tolerată, doar 3 bolnavi au amintit de zgomotul de fond pe care-1 
emite aparatul; deşi a existat un disconfort discret, nu a determinat pe nimeni să renunţe la 
tratament. Aparatul este facil de manipulat şi extrem de ieftin: plăcuţele au fost înlocuite de 2 ori pe 
an, iar consumul de curent zilnic este nesemnificativ (aprox. 10 W/h). 

Dintre simptomele înregistrate atât la astmatici cât şi la bronşitici, tuşea a fost cea mai 
frecventă: 74%, respectiv 84%. Tuşea predominant matinală a avut un caracter iritativ la astmatici 
sau adesea productiv, în cazul bronşiticilor. Trezirile nocturne, atunci când le-am întâlnit au fost 
apanajul astmaticilor (48%). Dispneea a fost prezentă la 61% iar wheezing-ul şi limitarea efortului 
la 48% dintre pacienţi. Calcularea scorului clinic mediu are un aport mai bun decât frecvenţa 
simptomelor, corespunzând mult mai bine treptei de severitate aferente clasificării GINA. 

Figura 1 Figura 2 

Urmărind dinamica simptomatologiei observăm la lotul de astmatici o ameliorare 
semnificativă pentru scorurile privind simptomele matinale (Figura 1), trezirile nocturne (Figura 2) 
şi pentru simptomatologia aferentă rinitei alergice (Figura 3), iar pentru lotul pacienţilor cu 
bronşită, semnificaţia a fost doar în ceea ce priveşte dispneea (Figura 4). Pentru celelalte scoruri, 
modificărlile nu sunt semnificative. Deoarece evaluarea scorurilor la momentul T12 este numai un 
instantaneu ni s-a părut mai potrivit să comparăm scorurile la start cu medianele scorurilor 
intermediare, încât T12 din figurile respective, reprezintă mediana valorilor T4- T12. 



Astm bronsic - Rinita (simptomatologie) 
Comparaţii intre momentele TO si T12 

Bronşita - dispnee (intensitate) 
Comparaţii intre momentele T0 si T12 

Figura 3 Figura 4 

Astfel în cadrul fiecărui lot (atât cu astm cât şi cu bronşite) am aplicat testul neparametric 
WILCOXON (semnul rangurilor) şi am obţinut rezultatele (Tab. 3 şi 4): 

Astm 


au 

p-level 


Semnific. 


Ţ* 


0.0499 


S 


M* 


0.0076 


FS 


E* 


0.0277 


S 


W* 


0.0431 


s 


D* 


0.9 


NS 


B2* 


0.2249 


NS 


R* 


0.0499 


S 


global 


< 0.001 


ES 



Bronşită 


p-level 


Semnific. 


M* 


0.138 


NS 


E* 


0.0678 


NS 


D* 


0.0179 


S 


W* 


0.9 


NS 


B2* 


0.3613 


NS 


S* 


0.1088 


NS 


global 


< 0.001 


ES 



*T, M, E,... reprezintă abreviaţiile simptomelor din Tab. I 
Tabelul 3 



T M, E,... reprezintă abreviaţiile simptomelor din Tab. I 
Tabelul 4 



La comparaţia scorurilor dintre loturile de studiu cu cele de control, am aplicat testul 
neparametric MANN-WHITNEY suma rangurilor, obţinând următoarele rezultate (tab 5 şi 6): 



Astm 


p-level 


Semnific. 


Ţ* 


0.0067 


FS 


M* 


0.3285 


NS 


E* 


0.5098 


NS 


W* 


0.6347 


NS 


D* 


0.6569 


NS 


B2* 


0.4082 


NS 


R* 


0.2376 


NS 


global 


0.0022 


FS 



Bronşită 


p-level 


Semnific. 


M* 


0.2505 


NS 


E* 


0.2733 


NS 


D* 


0.1342 


NS 


W* 


0.308 


NS 


B2* 


0.1837 


NS 


S* 


0.308 


NS 


global 


0.0026 


FS 



T M, E,... reprezintă abreviaţiile simptomelor din tab. I T, M, E,... reprezintă abreviaţiile simptomelor din tab. I 

Tabelul 5 Tabelul 6 

Faptul că aprecierea globală a tuturor simptomelor între cele 2 loturi (de studiu şi de control) 
are o semnificaţie mult diferită de semnificaţiile obţinute pe fiecare simptom în parte, se datorează 
numărului insuficient de cazuri. 

Monitorizarea funcţiei pulmonare atât la astmatici cât şi la bronşitici nu a indicat o 
ameliorare semnificativă: la astmatici VEMS: 74,54 ± 4,35% la T0 şi 77,12 ± 6,13% la T12m, la 
bronşitici 76, 18 ± 12,14% la T0 şi 74,45 ± 4,67% la T12m. 



Astm Bronsic 
Lotul I comparat cu totul al ll-lea 



Bronşita 
Lotul I comparat cu lotul al ll-lea 




D Lot I 



Nr. indivizi 2 




1 Lot II 



Figura 5 Figura 6 

Luând ca număr acceptabil de recidive/an cifra 2, atât pentru lotul cu astm cât şi pentru lotul 
cu bronşită, grafic evidenţiat în Figurile 5 şi 6, am comparat cu testul Z de semnificaţie, proporţiile 
4 din 10 indivizi (astm, lotul I, de studiu) cu 8 din 9 indivizi (astm, lotul II, de control) şi am obţinut 
valoarea p = 0.0414 (diferenţe semnificative); analog, proporţiile 1 din 7 indivizi (bronşită, lotul I, 
de studiu) cu 3 din 4 indivizi (bronşită, lotul II, de control) şi am obţinut valoarea p = 0.0749 
(diferenţe semnificative la limită, având în vedere numărul mic de subiecţi investigaţi). 

La un chestionar simplu privind evaluarea a calităţii vieţii, majoritatea bolnavilor (67%) au 

afirmat o îmbunătăţire, 30% nu au sesizat vreo ameliorare, iar 1 (3%) înrăutăţire. 

DISCUŢII 

Transportul de sare şi apă prin spaţiile alveolare şi epiteliul căilor aeriene distale este în curs 
de descifrare, alterările acestuia fiind implicate în generarea unor boli grave: fibroza chistică, 
pseudoaldosteronism. Studiile moleculare, celulare, şi pe animale au demonstrat că reabsorbţia 
fluidului din spaţiile aeriene distale ale plămânului este un fenomen dirijat de un transport activ al 
sodiului. Mai multe studii in vivo, in situ, sau pe plămân izolat au identificat mecanisme 
catecolamin-dependente, cât şi alte mecanisme independente care modulează transportul de fluide 
prin activarea pompelor de Na, K-ATPaze, sau prin creşterea uptake-ul apical datorită deschiderii 
unor „canale pentru apă" (numite şi aquaporine, de 30 kDa). (MATTHAY M FOLKESSON H., - 
1996). Din acest motiv, intervenţii care caută să modifice osmolaritatea fluidului bronşic periciliar 
pot avea consecinţe importante asupra homeostaziei locale şi funcţionalităţii pulmonului. 

ANDERSON SD, SPRING J (1997) într-un studiu extrem de riguros, a comparat efectul 
inhalării aerosolilor umezi de NaCl 4,5 % cu cel al inhalării lor sub formă de pulbere uscată, în 
cantităţi variabile (5, 10, 20 sau 40 mg/capsulă). Rezultatele au fost superpozabile şi reproductibile, 
concluzionând că pulberea uscată poate substitui NaCl sub forma de aerosoli umezi (soluţie) în 
testele de provocare sau evaluare a hiperreactivităţii bronşice. Penetrabilitatea ar fi determinată în 
primul rând de magnitudinea bronhoconstricţiei în momentul inhalării (LAUBE B, SWIFT D - 1986) 
şi apoi de tonicitatea aerosolului (PHIPPS P, GONDA - 1994) în sensul că soluţiile hipotone 
pătrund mai adânc. 

Studii numeroase au acreditat ideea că aerosolii hipertoni (4,5%) de NaCl induc 
hiperreactivitate bronşică, motiv pentru care sunt folosiţi în clinică la testele de provocare alături de 
histamină, metacholină, după unii autori (RIEDLER J, READE T - 1994) având chiar o mai mare 
specificitate şi valoare predictivă decât primele. Aerosolii izotoni nu au însă efecte nocive. 

Totuşi, concentraţiile de aerosoli non-izotone, fie ele hiper sau hipo, prin modificarea 
osmolarităţii fluidului periciliar bronşic pot precipita o criză bronhospastică (BASIR R - 1995, 
SMITH C 1987); există dovezi că modificarea osmolarităţii fluidului din căile aeriene cauzează 
eliberarea unor mediatori din celulele inflamatorii bronşice. 

Pe de altă parte, speleoterapia oferă un exemplu natural de impact benefic asupra majorităţii 
bolilor pulmonare cronice. Speleoterapia se referă la utilizarea mediilor subterane (în special minele 
de sare) în tratamentul bolilor pulmonare obstructive cronice. Puţin cunoscută în USA şi Anglia, 
procedeul a cunoscut o utilizare largă în EUROPA CENTRALĂ şi de EST. Totuşi şi în VEST, 
autori precum SADOUL P (1981) o menţionează ca având efecte benefice la peste 90% din 
astmaticii care au apelat şi la această alternativă terapeutică. 

CHERNOVA O, MATIUSHINA S (1996) au arătat capacitatea speleoterapiei din minele de 
sare de a scădea contaminarea microbiană a căilor respiratorii superioare (în special cu stafîlococi), 
la copii cu alergie respiratorie. Capacitatea bactericidă ar fi explicată prin efectele 
imunomodulatorii complexe pe care le induce procedura: creşterea numărului şi a activării 
limfocitelor T, normalizarea numărului de limfocite B, creşterea nivelului IgA (Simionka I, Chonka 
I- 1989). ABDULLAEV A şi GADZHIEV K (1993) demonstrează pe 216 copii cu astm atopic, 
eficienţa speleoterapiei în diminuarea sindromului obstructiv. Ulterior, GORBENKO P şi 
ADAMOVA I (1996) pe 18 pacienţi cu astm bronşic atestă efectul de scădere a hiperreactivităţii 
bronşice consecutiv expunerii la haloterapie. în aceeaşi perioadă, BORISENKO L şi 

CHERVINSKAIA (1995), precizează concentraţia de ionilor de NaCl aerodispersaţi sub formă de 

pulbere uscată cu valoare terapeutică, ca fiind cuprisă între 1 - 5mg /m . 

Plecând de la asemenea considerente, metoda propusă de noi a fost gândită ca o micro- 
speleoterapie artificială. 

Am realizat o aerosolizare continuă de pulbere uscată de NaCl, care dispersată într-un mediu 
ambiental larg, cum este incinta unei camere, am presupus că nu ar realiza niciodată în timp de 8-12 
ore o concentraţie hipertonă, ci din contra. Totuşi, necunoaşterea cantităţii de ioni livrată/min în 
mediu şi/sau concentraţia/m 3 , reprezintă nişte limite ale studiului de faţă. în viitor, posibilitatea 
cuantificării acestora ar oferi certitudinea evitării realizării unor concentraţii de aerosoli non- 
izotone. 

Numai un singur pacient, un astmatic, a acuzat o înrăutăţire a stării generale după 
introducerea aeroionizării cu Salin ; nu ştim dacă este vorba de o pură impresie subiectivă sau de 
realizarea unei concentraţii atmosferice a Na care creşte HRB, deoarece a refuzat efectuarea testului 
de bronhoprovocare cu metacolină.. 

Deşi funcţia pulmonară nu apare modificată, ameliorarea unor simptome precum senzaţia de 
„gât umed" cu acuze de impurităţi/secreţii stagnante pe faringe-trahee, creşterea permeabilităţii 
nazale (nas desfundat), cu dispariţia uneori a sforăitului, rărirea tusei, scăderea cantităţii de spută şi 
facilitarea evacuării ei, revenirea mirosului (2/5), au asigurat bolnavilor nopţi mai liniştite, cu 
simptomatologie matinală atenuată, cu fenomene de rinită mult mai rare şi mai puţin disconfortante, 
toate acestea reflectându-se în ameliorarea calităţii vieţii. 

CONCLUZII 

Ca tratament adjuvant, aeroionizarea forţată a aerului, deşi nu îmbunătăţeşte semnificativ 
funcţia pulmonară, ameliorează totuşi calitatea vieţii bolnavilor şi diminuează rata internărilor 
anuale. De remarcat şi facilitatea metodei: fără riscuri, ieftină şi adaptată la spaţiul de locuit. 

